《唐多令 连朝苦雨，情绪无聊，砺之偶填此调，词旨凄婉，倚声和之，即次原韵。》
清代·季兰韵

细雨羃寒烟。怀人昼似年。倦抛书、且自闲眠。已自工愁愁未了，又遇此、作愁天。

剩冷恋吴绵。孤红瘦可怜。泪珠浓、弹碎云笺。玉笛一声春去也，春恨在、两眉边。

作者简介：季兰韵，字湘娟，常熟人，屈文学宙甫室。屈少颖异，为擘巢，书诗画学即工。季博涉经史，亦工诗画，一时闺阁有徐淑秦嘉之目。